Παναγιώτης Σημανδηράκης

Ο Παναγιώτης Σημανδηράκης (20 Νοεμβρίου 1982, Κερά Κισσάμου) είναι Έλληνας πολιτικός και Δήμαρχος των Χανίων από το 2019 εώς και σήμερα.

Βιογραφία
Σπούδασε στο Εθνικό και Καποδιστριακό Πανεπιστήμιο Αθηνών, όπου σπούδασε στο τμήμα Οικονομικών Επιστημών και κατέχει μεταπτυχιακό. Είναι γενικός γραμματέας του Οικονομικού Επιμελητηρίου Δυτικής Κρήτης. Επιπλέον, είναι εμπνευστής και Πρόεδρος της Οργανωτικής Επιτροπής των Γιορτών Ρόκκας.

Το 2010 εξελέγη περιφερειακός σύμβουλος Κρήτης εκπροσωπώντας την Περιφερειακή Ενότητα Χανίων, με τον συνδυασμό «Κρήτη Πρώτη Δύναμη». Ήταν τακτικό μέλος στην Οικονομική Επιτροπή της Περιφέρειας Κρήτης.

Από το 2014 έως το 2017 ήταν αντιπεριφερειάρχης Παιδείας, Διά Βίου Μάθησης και Απασχόλησης. Επίσης, ήταν εντεταλμένος περιφερειακός σύμβουλος στο ίδιο αντικείμενο.

Τον Οκτώβριο του 2018 ανακοίνωσε την υποψηφιότητά του για τον Δήμο Χανίων με μήνυμά του στα μέσα κοινωνικής δικτύωσης. Στον πρώτο γύρο έλαβε 19,09% και στον δεύτερο γύρο, στις 2 Ιουνίου 2019, αναδείχθηκε δήμαρχος Χανίων με ποσοστό 57,15%.

Ο Παναγιώτης Σημανδηράκης εκλέχθηκε εκ νέου Δήμαρχος Χανίων, στις εκλογές του Οκτωβρίου του 2023 με ποσοστό 65,79%. με το συνδυασμό του "Για τα Χανιά" να λαμβάνει 25.312 ψήφους και 29 έδρες στο Δημοτικό Συμβούλιο.

 Παραπομπές 

Εξωτερικοί σύνδεσμοι
Προσωπικός ιστότοπος 

Κατηγορία:Έλληνες αντιπεριφερειάρχες
Κατηγορία:Δήμαρχοι Χανίων